CELEX: C2004/284/55
Language: fi
Date: 2004-11-20 00:00:00
Title: Asia T-386/04: Eridania Sadam S.p.A. ynnä muiden 27.9.2004 Euroopan yhteisöjen komissiota vastaan nostama kanne

20.11.2004   
            
            
               FI
            
            
               Euroopan unionin virallinen lehti
            
            
               C 284/28
            
         Eridania Sadam S.p.A. ynnä muiden 27.9.2004 Euroopan yhteisöjen komissiota vastaan nostama kanne
   (Asia T-386/04)
   (2004/C 284/55)
   Oikeudenkäyntikieli: italia
   Eridania Sadam S.p.A. ym. ovat nostaneet 27.9.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustajina ovat asianajajat Gualtiero Pittalis, Ivano Vigliotti, Gian Michele Roberti, Paolo Ziotti ja Alessandra Franchi.
   Kantaja vaatii, että ensimmäisen oikeusasteen tuomioistuin
   
               —
            
            
               kumoaa valkoisen sokerin johdettujen interventiohintojen vahvistamisesta markkinointivuodeksi 2004/2005 30 päivänä kesäkuuta 2004 annetun komission asetuksen (EY) N:o 1216/2004 1 artiklan d kohdan, jossa tämä hinta vahvistetaan Italian kaikkien alueiden
            
         
               —
            
            
               toteaa toissijaisesti EY 241 nojalla neuvoston asetuksen (EY) N:o 1260/2001 2 artiklan olevan lainvastainen ja ettei sitä voida soveltaa, koska siinä ei anneta komissiolle mahdollisuutta ottaa huomioon tuontia, josta ei kanneta tulleja ja jota ei ole kiintiöity, johdettua interventiohintaa vahvistettaessa
            
         
               —
            
            
               velvoittaa komission korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Eridania Sadam S.p.A., Italia Zuccheri S.p.A., Zuccherificio del Molise S.p.A., Cooperativa Produttori bieticoli A.r.l. (CO.PRO.B.) ja Società fondiaria Romagnola S.p.A. (SFIR) ovat riitauttaneet EY 230 artiklan neljännen kohdan mukaisesti valkoisen sokerin johdettujen interventiohintojen vahvistamisesta markkinointivuodeksi 2004/2005 30 päivänä kesäkuuta 2004 annetun komission asetuksen (EY) N:o 1216/2004 (EVYL L 232, 1.7.2004, s. 25).
   Kanteensa tueksi ne esittävät seuraavassa mainitut perusteet.
   Kantajat väittävät, että kanteen kohteena oleva asetus on useista eri syistä ristiriidassa niiden perussäännösten kanssa, jotka vahvistettiin 19.6.2001 annetulla neuvoston asetuksella (EY) N:o 1260/2001. Ne väittävät, että kanteen kohteena olevassa asetuksessa Italia luonnehditaan ”alijäämäiseksi alueeksi” sokerin toimitusten osalta ja että tästä syystä siihen sovelletaan johdettuja hintoja koskevaa järjestelmää (nk. alueellistaminen). Alijäämäisyyttä koskeva näkemys perustuu kantajien mukaan siihen, että taloudellinen tilanne on arvioitu väärin ja se aiheuttaa vahinkoa kantajille, koska johdettujen hintojen käyttöön otto merkitsee Italian alueella toimivien sokerintuottajien tuotantokustannusten kohoamista. Komissio on kantajien mukaan laiminlyönyt Italian sisäisiä toimituksia laskiessaan niiden valkoisen sokerin määrien huomioon ottamisen, jotka tuodaan tulleitta Balkanin alueelta, eli tuonnin, joka olennaisesti vaikuttaa yhteismarkkinoiden toimintaedellytyksiin aiheuttaen huomattavaa epätasapainoa, joka pahenee Italian markkinoilla edellä tarkoitetun alueellistamisen vuoksi.
   Kantajat väittävät tämän vuoksi, että kanteen kohteena olevan asetuksen 1 artiklan d kohtaa rasittavat sen taustalla olevat virheelliset perusteet ja että se on vaikutukseltaan niiden yhteisön periaatteiden vastainen, joille yhteinen maatalouspolitiikka perustuu, sokerin yhteismarkkinoita koskevien sääntöjen vastainen sekä suhteellisuusperiaatteen ja syrjintäkiellon periaatteen vastainen.
   Sen epätodennäköisen tapauksen varalta, että ensimmäisen oikeusasteen tuomioistuin ei haluaisi hyväksyä esitettyjä väitteitä, kantajat vaativat toissijaisesti, että asetuksen N:o 1216/2001 2 artikla todetaan lainvastaiseksi ja ettei sitä voida soveltaa, koska siinä komissiolle annetaan mahdollisuus sivuuttaa tullittoman ja kiintiöiden ulkopuolisen tuonnin vaikutukset kun se vahvistaa johdettuja interventiohintoja markkinoiden toiminnan tukemiseksi.